alexandrainst/scandi-wiki huggingface dataset:
Tessa Worley

Tessa Worley (født 4. oktober 1989 i Annemasse) er en fransk alpinist. Siden 2004 har hun vært på det franske landslaget.

Hun debuterte i verdenscupen 4. februar 2006 ved å bli nr. 29 i storslalåmrennet i Ofterschwang. Under junior-VM 2007 i Flachau kom hun på niendeplass i storslalåm, og samme år kom hun på tredjeplass i storslalåm og femteplass i super-G under det franske mesterskapet i Val-d’Isère. Under junior-VM 2008 i Formigal tok hun bronse  storslalåm.

29. november 2008 overrasket hun ved å ta sin første seier i verdenscupen, da hun gikk til topps i storslalåmrennet i amerikanske Aspen Aspen.

Hun har gull i lagkonkurransen fra VM i alpint 2011 og 2017 og fra storslalåm i VM i alpint 2013 og 2017.

Hun deltok i alpint under vinter-OL 2022 i Beijing der hun ikke fullførte storslalåm etter at hun lå som nummer sju etter første omgang. Hun var en av Frankrikes flaggbærere under åpningsseremonien.

Hun vant storslalåmcupen sesongen 2016/17 og sesongen 2021/22.

Verdenscupseire

Referanser

Eksterne lenker 
 
 

Franske alpinister
Verdensmestere i alpint
Deltakere for Frankrike under Vinter-OL 2010
Alpinister under Vinter-OL 2010
Deltakere for Frankrike under Vinter-OL 2018
Alpinister under Vinter-OL 2018
Deltakere for Frankrike under Vinter-OL 2022
Alpinister under Vinter-OL 2022
Deltakere for Frankrike under VM i alpint 2011
Deltakere for Frankrike under VM i alpint 2013
Deltakere for Frankrike under VM i alpint 2017
Deltakere for Frankrike under VM i alpint 2021
Personer fra Annemasse
Van Halen (album)

Van Halen er det selvtitulerte debutalbumet fra det amerikanske hardrock-bandet Van Halen.

Albumet ble utgitt i februar 1978 og har solgt mer enn ti millioner eksemplarer i USA alene, og det er et av de mest suksessfulle debutalbum fra et rockeband. Albumet lå på den amerikanske Billboardlisten i over tre år, totalt 162 uker. Albumet solgte til diamant (10x platina) 7. august 1996.

Sporliste
Alle spor av Michael Anthony, David Lee Roth, Eddie Van Halen og Alex Van Halen unntatt hvor annet er notert
Side 1
 «Runnin' with the Devil» – 3:35
 «Eruption» (Eddie Van Halen) – 1:42
 «You Really Got Me» (Ray Davies) – 2:38
 «Ain't Talkin' 'bout Love» – 3:49
 «I'm the One» – 3:46

Side 2
 «Jamie's Cryin'» – 3:29
 «Atomic Punk»  – 3:03
 «Feel Your Love Tonight» – 3:42
 «Little Dreamer» – 3:23
 «Ice Cream Man» (John Brim) – 3:19
 «On Fire» – 2:57

Besetning
David Lee Roth – vokal
Eddie Van Halen – gitar
Michael Anthony – bassgitar
Alex Van Halen – slagverk

Listeplasseringer
Album

Singler

RIAA-sertifisering
Gull: 24. mai 1978
Platina: 10. oktober, 1978
Multi-platina:
22. oktober, 1984 (5x)
1. februar, 1989 (6x)
29. september, 1993 (7x)
11. juli, 1994 (8x)
Diamant: 7. august, 1996

Referanser

Eksterne lenker 
 
 Classic Van Halen – Van Halen

Debutalbum fra 1978
Van Halen-album
Pål Sletaune

Pål Sletaune (født 4. mars 1960) er en norsk fotograf og regissør av kortfilmer, spillefilmer, fjernsynsserier og reklamesnutter. 

Sletaune er oppvokst i Oslo og Bærum og gikk på Asker videregående skole og studerte stillfotografi på Sogn yrkesskole. Han studerte også kunsthistorie ved Universitetet i Bergen og litteraturvitenskap ved Universitetet i Oslo.

Han har skrevet manus til flere langfilmer med Jonny Halberg og gitt dem ut på Kolon forlag. Han avviste et tilbud om å regissere American Beauty og regisserte den landskjente Solo-reklamen med Olga Marie Mikalsen.

Han har mottatt flere priser for sitt arbeid, blant annet Kritikerprisen for Budbringeren, og Amandaprisen (1997) for beste spillefilm. TV-serien 22. juli, som han laget sammen med ektefellen Sara Johnsen, fikk gode kritikker. For serien vant Sletaune Gullruten 2020 i klassen beste regi TV-drama, mens Johnsen vant prisen for beste manus TV-drama.

Verker 
 Merz 1991 om Kurt Schwitters 
 Bingoplassen 1992 kortfilm
 Eating Out 1993 kortfilm
 Budbringeren 1997 spillefilm om postbud i Oslo, internasjonalt utgitt som Junk Mail i over 40 land.
 Amatørene 2001 spillefilm (også produsent)
 Naboer 2005 spillefilm
 Babycall 2011 spillefilm
 22. juli 2020 TV-serie

Priser og nominasjoner 
 Best Fiction, The Norwegian Short Film Festival, Grimstad, June 1993
 Best Fiction, Nordic Panorama, Kristianstad, Sweden, September 1993
 Grand Prix, Hamburg International Short Film Festival, May 1994
 Plata di Cassa di Risparmio di Pistoia e Rescia,
 Montecatini International Short Film Festival 1994
 Grand Prix, Festival Int. del corto di fiction, Italy, 4-7 July 1996 
 Amandaprisen 1997 og Filmkritikerprisen 1998 for Budbringeren
 Gullruten 2020 i klassen beste regi TV-drama for 22. juli

Referanser

Eksterne lenker 
 
 Pål Sletaune hos Filmweb

Norske filmregissører
Amandaprisen 2012
Amanda for beste filmmanus
Vinnere av Gullrutens fagpris‎
Église de la Sainte-Trinité de Paris

Église de la Sainte-Trinité («Trefoldighetskirken») er en katolsk kirke som ligger i Paris' 9. arrondissement. Kirken ble bygget i årene 1861 til 1867 og kostet da nesten fire millioner franc.

Kirken er mest kjent under navnet La Trinité, ble tegnet av Théodore Ballu som en del av opprustingen og omreguleringen av Paris under Baron Haussmann. Kirken kan nås fra Métro, den nærmeste stasjonen er Trinité og er oppkalt etter kirken. Kirken er særlig kjent for sin organist gjennom 61 år, Olivier Messiaen.

Orgler 
La Trinité har to orgler, et Cavaillé-Coll kapellorgel og et stort Cavaillé-Coll-orgel plassert på galleriet. Dette store orglet har blitt rehabilitert og utvidet gjennom den tiden det har vært i bruk:

 1869 Det originale orgelet levert av leverandøren Cavaillé-Coll
 1871 Ombygging og reparasjoner av leverandøren Cavaillé-Coll
 1901 Ombygging ved Merklin
 1934 Ombygging av firmaet Pleyel-Cavaillé-Coll
 1962–1965 Ombygging av fimaet Beuchet-Debierre

Organister 
Hovedorganiserne i La Trinité har vært
 Alexandre Guilmant (1869–1901)
 Charles Quef (1901–1931)
 Olivier Messiaen (1931–1992)
 Naji Hakim (1992–2008)

Eksterne lenker 
 
 Kirkens hjemmeside (fransk)

Kirker i Paris
9. arrondissement i Paris
Katolske kirker i Paris
NHO Ung

NHO Ung var signaturen for flere satsinger fra Næringslivets Hovedorganisasjon (NHO). Bakgrunnen var at NHO ønsket å forberede unge til å skape fremtidens arbeidsliv, skape større interesse og forståelse for samfunnsspørsmål og næringslivet.

Målgruppen var unge i alderen 14-25 år.

Nettsiden NHO Ung var en del av dette arbeidet. Hensikten var å gi et bedre grunnlag for utdannings- og karrièrevalg, forberede unge på arbeidslivet, skape forståelse om hva det du lærer kan brukes til, hva næringslivet er og betydningen bedriftene har i samfunnet. NHO Ung inneholdt også undervisningsopplegg som Pizza Prego og Kampen om vannet. Nettsiden het først 7.etg. Elever fra Ullern videregående skole var med å utvikle og lage innhold til nettstedet i 7.etasje i NHO-bygget på Majorstuen i Oslo 2003-2005. Nettstedet ble byttet til nhoung.no høsten 2008.

Siden 2012 er innhold for ungdom blitt publisert på NHOs ordinære nettside nho.no.

Referanser

Eksterne lenker
 nhoung.no

Journalistikk i Norge
Norsk barnekultur
Mathias Eikenes

Mathias Eikenes (født 13. februar 1985 på Sandane i Gloppen kommune) er en norsk fotballspiller som for øyeblikket spiller for Byneset.

Eikenes har i løpet av karrieren spilt for Sandane, Sogndal, Stryn, Spjelkavik og Ranheim i tillegg til å ha spilt for aldersbestemte landslag. 

Eikenes ble matchvinner i sin debut for U21-landslaget, og scoret kampens eneste mål mot Slovakia 20. april 2005. Eikenes hadde året i forveien avsluttet sin videregående skolegang ved Firda videregående skole. Han gikk deretter fra sin ungdomsklubb, Sandane Turn og Idrettslag og spill i 3. divisjon, til Sogndal Fotball. I 2007 besluttet Eikenes å gå til Stryn Fotball etter at han fikk lite spill for Sogndals førstelag.

Signerte for Byneset i mars 2019 og fikk debuten mot Nationalkameratene 28.mars i OBOS-cup, en kamp han også kom på skåringslista med matchvinnerskåringen i en 3–1-seier.

Se også 
 Liste over kjente elever ved Firda videregående skole

Referanser

Eksterne lenker 
 

Norske fotballspillere
Fotballspillere for Sandane TIL
Fotballspillere for Sogndal Fotball
Fotballspillere for Stryn Fotball
Fotballspillere for Ranheim Fotball
Personer fra Gloppen kommune
Anne Nyborg

Anne Nyborg (født 27. februar 1938) er en norsk operasanger (sopran) og sangpedagog.

Hun er oppvokst på Bryn, 
ble utdannet ved lærerskole (1959) og arbeidet en tid i staten. Hun fulgte sangpedagog Anne Browns anbefalinger om studier i sang, og tilbrakte to år ved Statens Operahøgskole i dens første kull (1964–65), der hun også mottok stipend.

Hennes operale karrierestart var i Stopp verden, jeg vil av med blant annet Rolf Just Nilsen (på Edderkoppen, 1964) og  som Maria, hovedrollen i My Fair Lady, med Egil Monn-Iversen (Det norske teatret, 1965).

Etter studieslutt ble hun automatisk ansatt ved Den Norske Opera (1966) der hun hadde drøyt femti roller over tjuefire  år (1966–90). Debuten der var som den Summertime-syngende Clara i Porgy and Bess (1966). Hun overtok etter Kari Frisell som Mimi i La Bohème, en rolle hun hadde ofte i tillegg til rollen Pamina i Tryllefløyten, Sophie i Rosenkavaleren, Rosalinde i Flaggermusen, o.s.v. Samme sted satt hun også i styret.

Som sangpedagog har hun vært ved Barratt Due musikkinstitutt og Statens Operahøgskole.  
Siden 1990 har hun hatt over fem hundre oppsetninger på Bryggeteatret, blant annet som slangen Kaa i Jungelboka. Turne for Rikskonsertene med Robert Levin (1990) ble det også.

Referanser

Eksterne lenker 
 

Norske operasangere
Personer fra Oslo
Pedagoger ved Barratt Due musikkinstitutt
''
Farang

Farang(https://sml.snl.no/farang), er en epidemi av smittsom sykdom. Betegnelsen brukes særlig om smittsom infeksjonssykdom i mage-tarmkanalen.  

Farang (thai ฝรั่ง [fà.ràŋ]), i dagligtale uttalt [fà.làŋ], er et thai-ord som brukes for å referere til mennesker av europeisk utseende, altså «hvite». Ordet er i seg selv ikke ladet på noen måte, hverken positivt eller negativt, men som andre ord kan det brukes på en negativ måte, avhengig av kontekst og synet til den som bruker det. Ordet brukes også for å referere til ting som er assosiert med vestlig kultur. 

Flere forklaringer på ordets etymologi eksisterer. De to gjerne vanligste forklaringene er at:
det er at en noe forkortet versjon av ordet ฝรั่งเศษ ([fà.ràŋ.se:t] fransk) fordi franskmennene var noen av de første hvite som kom til Thailand, og at «alle» hvite derfor ble ansett for å være «franskmenn».
det kommer av thai-navnet for guava, som òg kalles farang. Det hvite fruktkjøttet til guavafrukten ble assosiert med «farangenes» hvite hud. De «hvite» ble kalt «farang», fordi de var «like hvite» som guavaer. 
Begge disse teoriene er sannsynligvis feil, og bare vandrehistorier.

Opphavet til ordet farang, er sannsynligvis at det stammer fra det persiske ordet farangi, som igjen stammer fra det arabiske firinjia (فرنجة), som i middelalderen ble brukt om det vestlige Europa, og som er en referanse til den vest-germanske stammen frankerne. (Det østlige Europa ble kalt روم Rum, etter Østromerriket – det andre Rom.) Med perserne spredde ordet farangi seg videre til sør og Sørøst-Asia. De aller fleste språk i regionen bruker et ord som ligner på farangi om hvite mennesker, som barang i Kambodsja, parangiar på tamil, farenghi på hindi og pha-rang på vietnamesisk.

En annen forklaring er at det kommer fra det hindiske ordet firangi (Devanāgarī: फिरंगी, eller "foreign" som betyr utenlandsk/fremmed på engelsk)

Ordet farang brukes om mange ting som er assosiert med vestlig kultur, selv om det gjerne droppes der det er overflødig. Guavaens navn, er egentlig กล้วยฝรั่ง ([klûa̯j fà.ràŋ]) som betyr noe slikt som «den hvite manns banan». I dette tilfellet er «farang» et adjektiv, som beskriver en frukt som allerede var kjent for thaiene, bananen, og som minnet om guavaen (som opprinnelig kommer fra Amerika og ble introdusert til Thailand av portugiserne). Dette mønsteret ser man også i ord som มันฝรั่ง ([man fà.ràŋ] potet), der man er et generelt ord for rotfrukter, og der poteten ble oppfattet som vestlig, siden den òg kom med de hvite (i dagligtale beskrives poteten ofte bare som man). Et annet eksempel er น้ำอบฝรั่ง () som betyr vestlig parfyme, og som i motsetning til «tradisjonell» น้ำอบ er basert på alkohol. Etter hvert som alkohol-basert parfyme har blitt mer populært, har man droppet farang-endelsen på slutten, og nå brukes retronymet น้ำอบไทย () om tradisjonell thai-parfyme.

Se også 
Gringo
Mzungu

Thai ord og uttrykk
Helse
Sykdommer i fordøyelsessystemet
Bryggeteatret

Bryggeteatret var et teater på Aker Brygge i Oslo og i en årrekke eid av Aker Eiendom. Teatret ble lagt ned i 1998.
Det presenterte lettere musikkstykker, blant kjente oppsetninger nevnes:

The Fantasticks (1991)
Hair (1991)
Gummitarzan (1992)
En julefortelling (1992)
Godspell (1992)
Sound of Music (1993)
Annie (1991)
Jungelboken (1989)
Bugsy Malone (1995)

Teatersalen ble i 1995 den tredje sal i Felix kino. Et teater med samme navn var beliggende på Bryggen i Bergen, i sin tid etablert av Rolf Berntzen.

Eksterne lenker 
 Bryggeteatret i Scenewebarkivet

Teatre i Oslo
Opphør i 1998
Dagmund Evebø

Dagmund Evebø (født 1. oktober 1960 på Sandane i Gloppen kommune) er en norsk fotballtrener og tidligere fotballspiller i 1. divisjon for Hødd. Han var toppspillerutvikler for Aalesunds fotballklubb i eliteserien inntil Kjetil Rekdal ryddet i rekkene i desember 2008.

Spillerkarrieren 
Evebø hadde en lang karriere som fotballspiller, og spilte for flere klubber på Sunnmøre etter at han avsluttet sin videregående utdannelse ved Firda videregående skole. Han spilte 24 kamper for Hødd i 1. divisjon. Han var også innom Ørsta idrettslag, men han hadde mesteparten av sin spillende karriere for Volda Idrettslag der han spilte 233 kamper.

Trenerkarrieren 
Evebø var spillende trener for Volda i sine siste sesonger for klubben, før han tok over som kun trener. Til sesongen 2005 tok han over Stryn Fotball i 3. divisjon. I januar 2008 ble han ansatt som toppspillerutvikler for Aalesunds fotballklubb. Dette ble Evebøs første heltidsjobb som trener. I desember 2008 mistet Evebø jobben i AaFK, da trener Kjetil Rekdal la kabalen for trenerstaben på nytt.

Se også 
 Liste over kjente elever ved Firda videregående skole

Referanser 

met]

Norske fotballspillere
Norske fotballtrenere
Fotballspillere for Sandane TIL
Fotballspillere for IL Hødd
Volda-spillere
Personer fra Gloppen kommune
Fødsler i 1985
EM i friidrett 1969 – 100 meter menn

Øvelsen 100 meter menn ved EM i friidrett 1969 ble avholdt i Athen, Hellas 16. og 17. september. 

Ole Bernt Skarstein representerte Norge. Han kom ikke videre fra innledende heat.

Rekorder
Mesterkskapsrekord før denne konkurransen:

Det ble ikke satt ny mesterskapsrekord under konkurransen.

Resultater

Forsøksheat
16. september

Heat 1
Vind: -3.2 m/s

Heat 2
Vind: -3.3 m/s

Heat 3
Vind: -1.2 m/s

Heat 4
Vind: -4.5 m/s

Semifinaler
16. september

Semifinale 1
Vind: -2.3 m/s

Semifinale 2
Vind: -3.1 m/s

Finale
17. september
Vind: -2.7 m/s

Referanser

Eksterne lenker
 Resultater
 Norske EM-deltakere

EM i friidrett 1969
100 meter under EM i friidrett
Seniornett Norge

Seniornett Norge er en ideell organisasjon, stiftet i 1997, som arbeider for at seniorer (55+) skal delta aktivt i informasjonssamfunnet. Seniornett har som mål at alle seniorer i Norge skal være, eller få mulighet til å være, fortrolige med moderne informasjonsteknologi.

Fra 2019 skiftet foreningen navn til Seniornett.

Seniornetts hovedstyre består av Karin Moe Røisland, Nesodden, styreleder. Sturla Bjerkaker, Oslo, nestleder, Jann H. Langseth, Trondheim, Steinar Simonsen, Oslo, Siri Mollatt, Bærum, Kirsti Skjerven, Oslo, Monrad Kolstad, Førde og Gjermund Molund, Leknes. Hanne Libakken er ansattes representant.

Seniornett utgir Seniornett magasinet tre ganger i året. Opplaget er 17 000 eksemplarer. Redaktør er Tarja Marita Tamminen. Bladet ble første gang utgitt i 1999.

Seniornett har hovedkontor i Dronningens gate 6 i Oslo og cirka 230 lokalforeninger rundt om i landet. Generalsekretær er Kristin Ruud

Bakgrunn 

Foreningen ble stiftet høsten 1997 av en gruppe seniorer som startet internettopplæring på Deichmanske bibliotek, Majorstuen filial i Oslo.

SeniorSurf-dagen 

SeniorSurf-dagen ble tidligere arrangert hvert år i regi av Seniornett Norge, første gang i år 2000. Da kan seniorer i de fleste kommuner få prøve Internett gratis og med veiledning. Bibliotek, seniorsentre og frivillighetssentraler stiller opp med datamaskiner og sørger for veiledere. Banker, skoler og frivillige organisasjoner er også med og bidrar til at seniorer får prøve seg. Fram til 2010 har over 75 000 seniorer fått sin første innføring i Internett på SeniorSurf-dager.

Fra 2019 har SeniorSurf-dagen byttet navn til Digital festival. Digital festival arrangeres av Seniornetts lokalforeninger hvert år i uke 38, ofte i samarbeid med biblioteker og frivillighetssentraler.
 
Seniornett Norge ble tildelt Folkeopplysningsprisen for 2012. Den fikk de for arbeidet med å få dem over 60 aktive på Internett.

Referanser

Eksterne lenker
 seniornett.no – Seniornett Norges nettsted

Norske ideelle organisasjoner
Sør-Trøndelag og Hedmark reinbeiteområde

Sør-Trøndelag og Hedmark reinbeiteområde er en del av reindriftsforvaltningen i Norge.  Reinbeiteområdet har fem reinbeitedistrikt og er det sørligste reinbeiteområdet i landet. Reinbeiteområdene er ledet av et områdestyre med medlemmer oppnevnt av Fylkestinget og Sametinget.

I Sør-Trøndelag/Hedmark er det fire reinbeitedistrikt; regnet fra nord til sør 
 Saantin sijte i kommunene Meråker, Stjørdal, Selbu og Tydal. Her foregår flytting mellom sommerbeite i nord og vinterbeite nord og vest for Femunden, i Femund vinterbeite, som er felles for Saanti og Gåebrie.
 Gåebrien sijte i kommunene Røros, Holtålen, Selbu og Tydal.
 Svahken sijte i Engerdal kommune i Hedmark i Innlandet.  Her er det innlandsbeite hele året, øst for Femunden. 
 Trollheimen reinbeitedistrikt ligger for seg selv på grensa mellom innlands- og kystklima. Her foregår flytting mellom sommerbeite i Trollheimen i vest til vinterbeite i Ilfjellet i øst.

Sør-Trøndelag og Hedmark reinbeiteområde grenser til Nord-Trøndelag reinbeiteområde.

Eksterne lenker
  Reindriften i Trøndelag; fylkesmannen.no

Sørsamisk reindrift
Næringsliv i Trøndelag
Næringsliv i Innlandet
Næringsliv i Møre og Romsdal
322 (tall)

Tallet 322 (tre hundre og tjueto) er et partall, og et sammensatt tall: 322 = 2·7·23. I heltallsrekka kommer det etter tallet 321 og før tallet 323.

Ordenstallet som svarer til tallet tre hundre og tjueto er tre hundre og tjueandre (322.).

322 er blant annet et sfenisk tall, et urørlig tall og et Lucas-tall.

Annet
 Tallet 322 er med i logoen til Skull and Bones, et lukket selskap for innvalgte studenter ved Yale University.
 «322» er en tsjekkoslovaisk film fra 1969.
 «Plimpton 322» er navnet på en babylonsk leirtavle som viser at babylonerne kjente til Pytagoras’ læresetning lenge før den ble påvist av Pytagoras.
 322 er assosiert med kampfiksing i dataspillverdenen etter at en spiller i Dota 2 veddet mot eget lag.

Referanser 

Naturlige tall

en:300 (number)#322
EM i friidrett 1971 – 100 meter menn

Øvelsen 100 meter menn ved EM i friidrett 1971 i Helsingfors, Finland avholdt 10. og  11. august 1971. 

Ole Egil Reitan representerte Norge. Han kom ikke videre fra innledende heat.

Rekord
Mesterkskapsrekord før denne konkurransen:

Det ble satt ny mesterskapsrekord under konkurransen:

Resultater

Forsøksheat
10. august

Heat 1
Vind: -1.6 m/s

Heat 2
Vind: -1.3 m/s

Heat 3
Vind: -0.2 m/s

Heat 4
Vind: 0 m/s

Semifinaler
11. august

Semifinale 1
Vind: 0 m/s

Semifinale 2
Vind: 0 m/s

Finale
11. august
Vind: -1.3 m/s

Deltakende nasjoner
29 utøvere fra 18 nasjoner deltok i øvelsen.

 (1)
 (1)
 (3)
 (1)
 (1)
 (1)
 (1)
 (3)
 (1)
 (2)
 (1)
 (1)
 (1)
 (1)
 (3)
 (1)
 (3)
 (3)

Referanser

Eksterne lenker
 Resultater
 Norske EM-deltakere

EM i friidrett 1971
100 meter under EM i friidrett
Giurgiu–Ruse-broen

Giurgiu–Ruse-broen (i kommunisttiden kjent som «Vennskapsbroen») er en løftebro i stål for fotgjengere, bil og jernbane over Donau. Broen går fra Ruse i Bulgaria til Giurgiu i Romania.

Broen var inntil Calafat–Vidin-broen ble fullført, den eneste over Donau mellom Bulgaria og Romania. Den har to plan: ett for bil og ett for jernbane og fotgjengere. Et 85 m langt midtstykke kan løftes for at større skip skal kunne passere. Da broen ble åpnet i 1954 hadde byggingen pågått i to og et halvt år med støtte fra Sovjetunionen.

Fra 2007 er det ingen tollkontroll på broen da både Romania og Bulgaria er medlem av EU.

Referanser

Fagverksbroer
Løftebroer
Broer i Bulgaria
Broer i Romania
Donau
Ruse
Broer åpnet i 1954
1954 i Romania
Heinrich Messner

Heinrich «Heini» Messner (født 1. september 1939 i Obernberg am Brenner) er en tidligere østerriksk alpinist.

Messner vant historiens første renn i verdenscupen. Dette ble også hans eneste seier. Han havnet på seierspallen 17 ganger og hadde 50 plasseringer blant de 10 beste.

Karrierens høydepunkt var bronsemedaljen i storslalåm under OL 1968 i Grenoble, der han også ble nummer 3 i kombinasjonen og nummer fire i utfor. I VM 1970 i Val Gardena ble han nummer fire i storslalåm, og i OL 1972 i Sapporo tok han bronsemedaljen i utfor. Heini Messner vant fem østerrikske seniortitler i løpet av karrieren.

Heini Messner la opp som aktiv 33 år gammel, og slo seg inn på en trenerkarriere. I to år trente han det østerrikske damelandslaget med profiler som Annemarie Moser-Pröll, Monika Kaserer, Wiltrud Drexel, Brigitte Totschnig og flere andre toppalpinister.

Meritter 
OL

 Vinter-OL 1968: Bronse i storslalåm
 Vinter-OL 1972: Bronse i utfor

Nasjonale mesterskap

 Østerriksk mester i utfor: 1961
 Østerriksk mester i slalåm: 1964, 1965, 1966
 Østerriksk mester i storslalåm: 1967

Referanser

Eksterne lenker 
 

Østerrikske alpinister
Alpintrenere
Olympiske bronsemedaljevinnere for Østerrike
Deltakere for Østerrike under Vinter-OL 1964
Alpinister under Vinter-OL 1964
Medaljevinnere under Vinter-OL 1968
Deltakere for Østerrike under Vinter-OL 1968
Alpinister under Vinter-OL 1968
Medaljevinnere under Vinter-OL 1972
Deltakere for Østerrike under Vinter-OL 1972
Alpinister under Vinter-OL 1972
Fødsler i 1939
Olympiske medaljevinnere i alpint
Østerrikske mestere i alpint
Liste over Buffalo Sabres-spillere

Dette er en liste over spillere som har spilt for Buffalo Sabres i National Hockey League (NHL). en inkluderer spillere som har spilt minst en kamp enten i sesongen eller sluttspillet. Denne listen inkluderer ikke spillere som bare har spilt med laget i før-sesongen.

Den 15. oktober 2008, hadde 35 keepere og 332 utespillere spilt en kamp med Buffalo Sabres siden laget ble med i NHL før 1970-1071 sesongen. Statistikken er komplett frem til 2007-08 sesongen

Syv tidligere Buffalo Sabres spillere er valgt inn i Hockey Hall of Fame: Dick Duff, Grant Fuhr, Clark Gillies, Dale Hawerchuk, Tim Horton, Pat LaFontaine og Gilbert Perreault.  Dominik Hasek vant to Hart Memorial Trophies som MVP mens han spilte for klubben.

Tabellnøkkel
 Fredet trøye/valgt til Hockey Hall of Fame
 Spilte for Sabres under 2008–09 sesongen

Keepere

Skaters

Referanser
Presidentvalget i USA 1864

I presidentvalget i USA i 1864, det 20. presidentvalget i USAs historie, ble Abraham Lincoln gjenvalgt som USAs president. Ved forrige valg stilte Lincoln for Det republikanske parti, denne gang stilta han for National Union Party som var et samarbeid mellom republikanerne og det som hadde vært den nordlige fraksjonen av det Det demokratiske parti. Hans motkandidat var hans tidligere toppgeneral i den amerikanske borgerkrigen, demokraten George B. McClellan. 

Valget ble avholdt mens borgerkrigen ennå pågikk, og følgelig deltok ingen av statene som ble kontrollert av styresmakter som var lojale mot Amerikas konfødererte stater. Dette var første gang et valg hadde blitt avholdt midt i en borgerkrig i noe land.

Se også 
 Liste over Amerikas forente staters presidenter

Eksterne lenker 
 

 Resultat etter fylke (county)
 1864 Resultat stat for stat
 How close was the 1864 election? – Michael Sheppard, Michigan State University

Presidentvalg i USA
Valg i 1864
1864 i USA